rejauldu/bengali-wikipedia huggingface dataset:
বাঁশওয়াড়া লোকসভা কেন্দ্রটি রাজস্থান রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই কেন্দ্রটি তফসিলি উপজাতিদের জন্য সংরক্ষিত এবং মোট ৮ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর বাঁশওয়াড়া শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রের সকল বিধানসভা কেন্দ্রগুলি বাঁশওয়াড়া জেলা এবং দুঙ্গারপুর জেলার অংশ নিয়ে গঠিত।  ইতিহাস এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।  বিধানসভা কেন্দ্রগুলি লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।  দুঙ্গারপুর  বিধানসভা কেন্দ্র এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৫৮ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত। সাজিয়ারা  বিধানসভা কেন্দ্র  এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৬০ নং বিধানসভা কেন্দ্রের।  এই কেন্দ্রটি তফসিলী উপজাতিদের জন্য সংরক্ষিত। চোরাশি সিটি বিধানসভা কেন্দ্র এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৬১ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত। ঘটোল বিধানসভা কেন্দ্র এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৬২ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত। গর্হি  বিধানসভা কেন্দ্র এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৬৩ নং বিধানসভা কেন্দ্রের।  এই কেন্দ্রটি তফসিলী উপজাতিদের জন্য সংরক্ষিত। বাঁশওয়ারা বিধানসভা কেন্দ্র এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৬৪ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত। বাগিদরা  বিধানসভা কেন্দ্র এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৬৫ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত। কুশালগাড় বিধানসভা কেন্দ্র এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৬৬ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।   ফলাফল  নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ২ জন প্রার্থীর নাম প্রদান করা হয়েছে।   দল   প্রার্থী   ভোট সংখ্যা  শতাংশ   পরিবর্তন ভারতীয় জনতা পার্টিকনক মাল কাতারা	৭১১,৭০৯৪৯.৪৪ ভারতীয় জাতীয় কংগ্রেসতারাচাঁদ ভাগোড়া৪০৬,২৪৫ 	২৮.২২     আরও দেখুন   রাজস্থানের লোকসভা কেন্দ্রের তালিকা  তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:রাজস্থানের লোকসভা কেন্দ্র বিষয়শ্রেণী:বাঁশওয়াড়া জেলা
খন্দকার সিদ্দিক-ই-রাব্বানী একজন বাংলাদেশী বিজ্ঞানী এবং উদ্ভাবক। তিনি ঢাকা বিশ্ববিদ্যালয়ের বায়োমেডিকেল ফিজিক্স অ্যান্ড টেকনোলজি বিভাগের প্রতিষ্ঠাতা।   জীবনী  রাব্বানী ১৯৭০ সালে ঢাকা বিশ্ববিদ্যালয়ের পদার্থবিজ্ঞান বিভাগ থেকে বিএসসি ডিগ্রি লাভ করেন। ১৯৭২ সালে পাকিস্তানের ইসলামাবাদ বিশ্ববিদ্যালয় থেকে পদার্থবিজ্ঞানে এমএসসি ডিগ্রি অর্জন করেন। তিনি কমনওয়েলথ বৃত্তি নিয়ে ইউনিভার্সিটি অব সাউথহ্যাম্পটন এ পড়তে যান এবং ১৯৭৮ সালে মাইক্রোইলেক্ট্রনিক্সে পিএইচডি ডিগ্রি অর্জন করেন। ১৯৭৮ সালে ঢাকা বিশ্ববিদ্যালয়ের পদার্থবিজ্ঞান বিভাগে সহকারী অধ্যাপক হিসেবে যোগদান করেন। ১৯৮৫ সালে সহযোগী অধ্যাপক এবং ১৯৮৮ সালে পূর্ণ অধ্যাপক পদে উন্নীত হন। ২০০৬ থেকে ২০০৭ সাল পর্যন্ত ইসলামিক ইউনিভার্সিটি অব টেকনোলজিতে ভিজিটিং অধ্যাপক হিসেবে কাজ করেন। ২০০৮ সালে বায়োমেডিকেল ফিজিক্স অ্যান্ড টেকনোলজি বিভাগ প্রতিষ্ঠা করেন। http://www.du.ac.bd/department/common/facultymemberdetail.php?memberid=FMPHY78010&bodyid=BIOPHYhttp://bmpt.du.ac.bd/faculty_member/rabbani/   প্রকাশনা   উল্লেখযোগ্য আবিষ্কার  গ্রামীণ এলাকায় নিরাপদ পানির জন্য কম খরচে সোলার ওয়াটার পেস্টুরাইজার  অতিরিক্ত ঘামের চিকিৎসার জন্য ইলেকট্রিকাল থেরাপি ডিভাইস  কম্পিউটারাইজড ইএমজি ডিভাইস  ডায়নামিক পেডোগ্রাফ  ডিজিটাল মাইক্রোস্কোপ  ইলেক্ট্রো-হেলথ ডিভাইস   ইন্ট্রা-অপারেটিভ নিউরোমনিটর  টেলিমেডিসিন প্রযুক্তিযুক্ত ডায়াগনস্টিক ডিভাইস   সদস্য   National Fellow for Advanced Research, Asiatic Society of Bangladesh (1995)  Junior Associate, International Centre for theoretical Physics (ICTP), Trieste, Italy. (1982-1990)  Member, IEEE Engineering in Medicine and Biology Society (1992-2004).  Member, Bangladesh Electronic Society.  Member, Bangladesh Physical Society.  Member, Bangladesh Renewable Energy Society   পুরস্কার ও সম্মাননা   Bangladesh Academy of Sciences (BAS) - Third World Acad. of Sc. (TWAS) Gold Medal for Physical Sciences, Junior group, 1990.  Bangladesh Academy of Sciences (BAS) Gold Medal for Physical Sciences, Senior group, 2008   বাইবিটের প্রতিষ্ঠাতা হিসেবে স্বাস্থ্যে আইডিএলসি-প্রথম আলো এসএমই পুরস্কার–২০২১। আইডিএলসি-প্রথম আলো এসএমই পুরস্কার পেলেন ছয় উদ্যোক্তা, প্রথম আলো, ৭ ডিসেম্বর ২০২১   তথ্যসূত্র    বহিঃসংযোগ    প্রফেসর রাব্বানীর হাত ধরে টেলিমেডিসিনে বিশ্বের শীর্ষে বাংলাদেশ, বাংলাদেশ প্রতিদিন, ২৭ অক্টোবর, ২০১৮। পত্রিকার সাথে সংযুক্ত ট্যাবলয়েড ' শনিবারের সকাল '- এর পৃষ্ঠা ৭।  বিষয়শ্রেণী:১৯৫০-এ জন্ম বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশী পদার্থবিজ্ঞানী বিষয়শ্রেণী:বাংলাদেশী প্রকৌশলী বিষয়শ্রেণী:জীবিত ব্যক্তি
দিঘলী বিল (স্থানীয়ভাবে তালতলী বিল নামেও পরিচিত) বাংলাদেশের নওগাঁ জেলায় অবস্থিত একটি প্রাকৃতিক বিল। এটি বর্ষা ও শুকনো মৌসুমে ভিন্ন ভিন্ন রূপ ধারণ করে এবং কৃষি ও প্রাকৃতিক সৌন্দর্যের জন্য স্থানীয়ভাবে গুরুত্বপূর্ণ।   অবস্থান  দিঘলী বিল নওগাঁ সদর উপজেলার দুবলহাটি ইউনিয়নের কাছে অবস্থিত। নওগাঁ জেলা শহর থেকে প্রায় ৫ কিলোমিটার দূরে এবং দুবলহাটি ইউনিয়ন পরিষদ থেকে প্রায় ৩ কিলোমিটার দূরে এর অবস্থান।   প্রাকৃতিক বৈশিষ্ট্য  বর্ষাকালে দিঘলী বিল পানিতে পরিপূর্ণ হয়ে ওঠে এবং স্থানীয় জনগণের জন্য এটি মাছ ধরা ও জলজ সম্পদের উৎস হয়। শুষ্ক মৌসুমে এ বিল ধানক্ষেত হিসেবে ব্যবহৃত হয়। তখন বিলে দিগন্তবিস্তৃত সবুজ ধানের ক্ষেত বাতাসে দুলতে দেখা যায়।   পার্শ্ববর্তী স্থান  দিঘলী বিলের পাশেই অবস্থিত ঐতিহাসিক দুবলহাটি রাজবাড়ী। বর্তমানে রাজবাড়িটি ধ্বংসপ্রায় অবস্থায় রয়েছে এবং প্রয়োজনীয় সংস্কারের অভাবে এর অনেকাংশ ভেঙে গেছে।   গুরুত্ব   কৃষিজ উৎপাদন: শুষ্ক মৌসুমে ধান চাষের জন্য বিলটি স্থানীয় কৃষকদের কাছে অত্যন্ত গুরুত্বপূর্ণ।  প্রাকৃতিক সৌন্দর্য: মৌসুমি পরিবর্তনের কারণে পর্যটন সম্ভাবনা রয়েছে।    ঐতিহাসিক স্থান: পার্শ্ববর্তী দুবলহাটি রাজবাড়ির সঙ্গে বিলের অবস্থান একে ঐতিহ্যবাহী প্রেক্ষাপটে যুক্ত করেছে।   আরও দেখুন   চলন বিল    দুবলহাটি রাজবাড়ী  রক্তদহ বিল  নওগাঁ সদর উপজেলা  নওগাঁ জেলা   তথ্যসূত্র   বিষয়শ্রেণী:নওগাঁ জেলার দর্শনীয় স্থান বিষয়শ্রেণী:নওগাঁ জেলা বিষয়শ্রেণী:নওগাঁ সদর উপজেলা বিষয়শ্রেণী:বাংলাদেশের জলাভূমি বিষয়শ্রেণী:বাংলাদেশের বিল বিষয়শ্রেণী:বাংলাদেশের জলরাশি
অ্যাডমিরাল স্যার ডগলাস অস্টিন গ্যাম্বল  (৮ নভেম্বর ১৮৫৬ - ২৩ মে ১৯৩৪) ছিলেন একজন রাজকীয় নৌবাহিনীর অফিসার, যিনি চতুর্থ ব্যাটল স্কোয়াড্রনের কমান্ড করেছিলেন।   নৌ পেশা  গ্যাম্বল ১৮৭০ সালে রাজকীয় নৌবাহিনীতে যোগদান করেন। ১৮৯৩ সাল থেকে অ্যাডমিরালটিতে নৌ গোয়েন্দা বিভাগে কাজ করার পর, তিনি ১৯০২ সালে সুরক্ষিত ক্রুজার এইচএমএস হায়াসিন্থের কমান্ডিং অফিসার, ১৯০৩ সালে সাঁজোয়া ক্রুজার এইচএমএস কেন্টের কমান্ডিং অফিসার এবং ১৯০৫ সালে কমান্ডিং অফিসার হওয়ার আগে যুদ্ধজাহাজ এইচএমএস ক্যানোপাসের কমান্ডিং অফিসার হন। ১৯০৭ সালে টর্পেডো স্কুল এইচএমএস ভার্ননের কমান্ডিং অফিসার হন।  গ্যাম্বল ১৯০৯ সালে তুর্কি সরকারের নৌ উপদেষ্টা এবং ১৯১০ সালে ষষ্ঠ ক্রুজার স্কোয়াড্রনের কমান্ডার হন। ১৯১১ সালের আদমশুমারিতে তাকে এইচএমএস ব্যাকেন্ট (১৯০১)-এ তার পতাকা ক্যাপ্টেন রেজিনাল্ড টাইরউইট এবং ফ্ল্যাগ লেফটেন্যান্ট বার্ট্রাম রামসের সাথে দেখা যায়।National Archives via ancestry.co.uk এরপর তিনি প্রথম বিশ্বযুদ্ধে চতুর্থ ব্যাটল স্কোয়াড্রনের কমান্ডার হিসেবে ১৯১৪ সাল থেকে যুদ্ধজাহাজ এইচএমএস বেনবোতে তার পতাকা নিয়ে দায়িত্ব পালন করেন। ১৯১৫ সালে অ্যাডমিরালটিতে নৌ যুদ্ধ স্টাফ হিসেবে যোগদান করেন এবং ১৯১৭ সালে অবসর গ্রহণ করেন।   তথ্যসূত্র   বিষয়শ্রেণী:১৯৩৪-এ মৃত্যু বিষয়শ্রেণী:১৮৫৬-এ জন্ম বিষয়শ্রেণী:রাজকীয় নৌ অ্যাডমিরাল
থাম্ব|আইসল্যান্ডীয় ভাষায় লেখা কাগজ আইসল্যান্ডীয় ভাষা (আইসল্যান্ডীয় ভাষায়: íslenska ঈস্‌লেন্‌স্কা) আইসল্যান্ডের মানুষের ভাষা। এটি ইন্দো-ইউরোপীয় ভাষাপরিবারের জার্মানীয় উপ-পরিবারের উত্তর জার্মানীয় শাখা তথা স্ক্যান্ডিনেভীয় শাখার সদস্য ভাষা (অন্যান্য সদস্যের মধ্যে আছে নরওয়েজীয় ও ফারোয়েজীয় ভাষা)। ফারোওয়েজীয় ভাষা এর নিকটতম প্রতিবেশী ভাষা, যদিও এরা পরস্পর বোধগম্য নয়।  আইসল্যান্ডের প্রায় ৩ লক্ষ ১৪ হাজার লোক আইসল্যান্ডীয় ভাষায় কথা বলেন। এছাড়া কানাডা ও মার্কিন যুক্তরাষ্ট্রেও আইসল্যান্ডীয় ভাষাভাষীর দেখা মেলে।  ৮৭৪ খ্রিষ্টাব্দ থেকে পশ্চিম নরওয়ে থেকে ভাইকিং অভিযাত্রীরা প্রথম আইসল্যান্ডে আসতে শুরু করে। তারা প্রাচীন নর্স ভাষায় কথা বলত। ১০০০ খ্রিষ্টাব্দে খ্রিস্টধর্ম গ্রহণের পর আইসল্যান্ডীয়রা বিপুল পরিমাণ গাথা-সংবলিত পুঁথি রচনা করে। ১০০০ থেকে ১৪০০ খ্রিষ্টাব্দের মধ্যবর্তী সময়ে আইসল্যান্ডে প্রচলিত নর্স ভাষা স্ক্যান্ডিনেভিয়ায় প্রচলিত নর্স ভাষা থেকে আলাদা হয়ে যায় এবং এটিই আইসল্যান্ডীয় ভাষা নামে এখন পরিচিত। ১৩৮০ থেকে ১৯১৮ সাল পর্যন্ত আইসল্যান্ড ডেনমার্কের অধীন ছিল। কিন্তু আইসল্যান্ডীয় ভাষাতে এর তেমন কোন প্রভাব পড়েনি। ভৌগোলিক বিচ্ছিন্নতা এবং শক্তিশালী সাহিত্যিক ঐতিহ্য এটির বিশুদ্ধতা রক্ষা করেছে। আজও প্রাচীন নর্স ভাষা থেকে আইসল্যান্ডীয় ভাষার পার্থক্য খুব সামান্য। আধুনিক পাঠকেরা খুব সহজেই মধ্যযুগীয় গাথাগুলি পড়তে পারেন।  ১০০০ অব্দের দিকে খ্রিস্টধর্মের আগমনের সাথে সাথে আইসল্যান্ডীয় ভাষা লিখতে রোমান লিপির প্রবর্তন হয়। তবে কিছু পুরনো বর্ণ যেমন ð, þ, æ এবং ö রক্ষা করা হয়। এছাড়া স্বরবর্ণগুলিতে ঝোঁক চিহ্ন বসতে পারে (á, é, í, ó, ú, এবং ý)। ১৫৪০ সালে নতুন টেস্টামেন্টের অনুবাদের মধ্য দিয়ে আধুনিক আইসল্যান্ডীয় ভাষার সূচনা হলেও অন্যান্য স্ক্যান্ডিনেভীয় ভাষার তুলনায় এটিতে বিভক্তির পরিমাণ অনেক বেশি। ব্যাকরণ, শব্দভাণ্ডার ও লিখন পদ্ধতি, সব দিক থেকেই আইসল্যান্ডীয় ভাষা স্ক্যান্ডিনেভীয় ভাষাগুলির মধ্যে সবচেয়ে রক্ষণশীল। আইসল্যান্ডীয় ভাষাতে বিশেষ্য, বিশেষণ ও সর্বনামের তিনটি ব্যাকরণিক লিঙ্গ (পুং, স্ত্রী ও ক্লীব) এবং চারটি কারক (কর্তা, কর্ম, সম্প্রদান ও সম্বন্ধ) আছে। ক্রিয়াগুলির তিনটি পুরুষ হয়। তবে আধুনিক আইসল্যান্ডীয় ভাষার উচ্চারণ প্রাচীন নর্স ভাষা থেকে অনেক আলাদা। অতীতে আইসল্যান্ডীয় ভাষা কেল্টীয়, ডেনীয়, লাতিন ও রোমান্স ভাষা থেকে ঋণ নিলেও ১৮শ শতকে একটি বিশুদ্ধতাবাদী আন্দোলনের পরিণামে নতুন ভাষাতাত্ত্বিক আইন প্রণীত হয়, যাতে বিদেশী শব্দের সরাসরি ঋণগ্রহণে বাধার সৃষ্টি করা হয়। তাই আন্তর্জাতিক পরিমণ্ডলে ব্যবহৃত বৈজ্ঞানিক, প্রযুক্তিগত ও বিমূর্ত ধারণাগত পরিভাষাগুলির পরিবর্তে আইসল্যান্ডীয় ভাষার নিজস্ব শব্দ থেকে তৈরি সমাসবদ্ধ শব্দ দিয়ে কাজ চালানো হয়। এর বাইরেও প্রাচীন শব্দ নতুন করে ব্যবহার করা হয় এবং নিজস্ব শব্দমূলের সাহায্যে নতুন শব্দও উদ্ভাবন করা হয়।   আরও দেখুন   জার্মানীয় ভাষা  উইকিপিডিয়া:বাংলা ভাষায় আইসল্যান্ডীয় শব্দের প্রতিবর্ণীকরণ   তথ্যসূত্র    বহিঃসংযোগ   আইসল্যান্ডীয় ভাষার উপর এথনোলগ রিপোর্ট     বিষয়শ্রেণী:আইসল্যান্ডের ভাষা বিষয়শ্রেণী:নরওয়ের ভাষা বিষয়শ্রেণী:ডেনমার্কের ভাষা বিষয়শ্রেণী:উত্তর জার্মানীয় ভাষা
চান্দা (বৈজ্ঞানিক নাম: Papilio helenus (Linnaeus)) এক প্রজাতির বড় আকারের প্রজাপতি, যার মূল শরীরটা কালো বর্ণের এবং ডানায় চাঁদের আকৃতির সাদা অথবা ফিকে হলুদ রঙের নকশা দেখা যায়। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।   উপপ্রজাতি  চান্দা প্রজাপতিদের ১৩টি উপপ্রজাতি দেখা যায়। তার মধ্যে দুটি উপপ্রজাতি ভারতে দেখা যায়ঃ  P. helenus daksha Moore - উত্তর ভারত  P. helenus helenus Linnaeus - মুসৌরি থেকে মায়ানমার।   আকার  প্রসারিত অবস্থায় চান্দার ডানার আকার ১০০-১২০ মিলিমিটার দৈর্ঘ্যের হয়।Collins, N.M. & Morris, M.G. (1985). Threatened Swallowtail Butterflies of the World. IUCN. |}}   বিস্তার  সাধারণত এই জাতীয় প্রজাপতিটি ভারতের নীলগিরি, মালাবার অঞ্চল, হিমালয় সন্নিহিত অঞ্চল (উত্তরাঞ্চল থেকে অরুণাচল প্রদেশ) এছাড়া সিকিমএ ২১০০ মিটার উচ্চতা অবধি এদের দেখা যায়।Haribal, Meena (1994). Butterflies of Sikkim Himalaya and their Natural History ভারতের বাইরে নেপাল, ভুটান, বাংলাদেশ, মায়ানমার, শ্রীলঙ্কা থেকে মালয় এবং চিন পর্যন্ত এদের বিস্তার। এরা পাহাড়ি অঞ্চল এবং ঘন জঙ্গলের প্রজাপতি। যে সব অঞ্চলে ভারী বর্ষা হয় সেখানে এদের পাওয়া যায়।   বর্ণনা  এই প্রজাপতির ডানার উভয় দিকই কালো বা বাদামি ছোঁয়া কালো বর্ণের হয়।Bingham, C. T. 1907. Fauna of British India. Butterflies. Volume 2 পিছনের ডানার মাঝামাঝি সাদা অথবা ফিকে হলুদ রঙের একটা বড় চাঁদ আকৃতির নকশা দেখা যায়। ডানার নিচের কোণে কয়েকটা লাল রঙের বেড় থাকে আর তার ভেতরে কালো। পিছনের ডানায় বেশ লম্বা পুচ্ছ আছে। এরা ওড়ে খুব দ্রুত বেগে তবে মাটি থেকে বেশি উঁচুতে নয়।Wynter-Blyth, M.A. (1957). Butterflies of the Indian Region. Bombay Natural History Society, Mumbai, India.   আচরণ  অনেক সময় একসঙ্গে অনেকে মিলে আবার অন্যান্য প্রজাতিদের সাথে একসাথে দল বেঁধে জলপান করতে দেখা যায়। এরা সাধারণত বেশি বৃষ্টিপাতযুক্ত অঞ্চলের জঙ্গলে দেখা যায়। চান্দা দ্রুত ও শক্তিশালী উড়ান দিতে সক্ষম। এরা খুব বেশি উঁচুতে ওড়ে না। বাগানের ফুলে বসে মধু খেতে এদের প্রায়ই দেখা যায়।   বৈশিষ্ট্য   ডিম  চান্দার ডিম গোলাকার এবং কমলা রঙের হয় এতে লালচে বাদামি বর্ণের ছিট দেখা যায়। মাটি থেকে ১০-১২ ফুট উঁচুতে এবং একটু ছায়ার আড়ালে থাকা পাতায় ডিম পাড়ে।   শূককীট   শূককীট গুলি লম্বাটে এবং উজ্জবল ঘন সবুজ বর্ণের হয়।এদের চতুর্থ দেহখন্ডের উপর দিকে কালো সুতোর মতো বিনুনি দেখা যায়। শূককীট পাতার ওপর-পিঠে বা সরু প্রশাখার ওপর বসে বিশ্রাম করে।  আহার্য উদ্ভিদ  এই শূককীট লেবু জাতীয় উদ্ভিদ, যেমন- পাতিলেবু Citrus medica, বাতাবি লেবু  Citrus decumana, জাম্বুরা Citrus maxima এছাড়া আশশেওড়া (Glycosmis pentaphylla), দাহন(Toddalia asiatica), (Zanthoxylum acanthopodium) গাছের পাতার রসালো অংশ আহার করে।   চিত্রশালা    তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:প্রজাপতি বিষয়শ্রেণী:পশ্চিমবঙ্গে প্রাপ্ত প্যাপিলিওনিডি গোত্রের প্রজাপতি বিষয়শ্রেণী:অরুণাচল প্রদেশে প্রাপ্ত প্যাপিলিওনিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৭৫৮-এ বর্ণিত প্রজাপতি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:মালয়েশিয়ার প্রজাপতি
thumb|350px|right|লুকাস এন্টারটেইনমেন্টের মেন অফ ইজরায়েল ছবির শ্যুটিং দৃশ্য। পরিচালক মাইকেল লুকাস কলাকুশলীদের সঙ্গে ছবির দৃশ্য আলোচনা করছেন। গে পর্নোগ্রাফি হল দর্শকদের যৌন উত্তেজনা সৃষ্টির উদ্দেশ্যে পুরুষে পুরুষে যৌনতার পুঙ্খানুপুঙ্খ বর্ণনা। এর পাশাপাশি একটি লেসবিয়ান পর্নোগ্রাফির ধারাও বিদ্যমান।  পর্নোগ্রাফিতে সাধারণত মূলধারার সংস্কৃতির বিষমকামী যৌনপ্রবৃত্তি প্রদর্শিত হলেও, সুদূর অতীত থেকেই খোলামেলা সমকামী উপাদানের অস্তিত্ব লক্ষিত হয়। প্রাচীন গ্রিসে এই ধারার অস্তিত্ব ছিল। প্রায় প্রতিটি মাধ্যমেই পুরুষ সমকামী যৌনক্রিয়ার অবতারণা দেখা যায়। আধুনিক যুগে অবশ্য গে পর্নোগ্রাফি শিল্প হোম ভিডিও প্রস্তুতি, ডিভিডি, কেবল সম্প্রচার, উত্থানশীল ভিডিও অন ডিম্যান্ড ও ওয়্যারলেস মার্কেট এবং ইন্টারনেটে প্রদর্শনের জন্য নির্মিত ছবি ও চলচ্চিত্রের মধ্যেই সীমাবদ্ধ। পর্নোগ্রাফি শিল্পের একটি বড় অংশই হল গে পর্নোগ্রাফি।It is estimated that one-third to one-half of the $2.5 billion adult industry is gay sales and rentals. Mickey Skee. 1997. "Tricks of the Trade." Frontiers 16 (August 22):43.   পাদটীকা    তথ্যপঞ্জি   গবেষণাধর্মী রচনা                                          জীবনী            তথ্যচিত্র   Beyond Vanilla. (Claes Lilja, 2001)  Gay Sex in the 70s. (Joseph F. Lovett, 2005)  That Man: Peter Berlin. (Jim Tushinski, 2005)    বিষয়শ্রেণী:ধরন অনুযায়ী পর্নোগ্রাফি বিষয়শ্রেণী:এলজিবিটি ইরোটিকা বিষয়শ্রেণী:পুরুষ সমকামিতা বিষয়শ্রেণী:জৈবিক লিঙ্গ বিষয়শ্রেণী:গে পর্নোগ্রাফিক চলচ্চিত্র বিষয়শ্রেণী:গে পুরুষ পর্নোগ্রাফি বিষয়শ্রেণী:পর্নোগ্রাফি
মাহিফরাস (ঢাকাইয়া: মাইফরাস) মূলত পুরান ঢাকার মৎস্য ব্যবসায়ীদের একটি বাঙালি মুসলিম সম্প্রদায়। একই নামে টাঙ্গাইলে মাহিফরাস নামক সম্প্রদায়ও আছে কিন্তু তারা আলাদা একটি সম্প্রদায় যারা মাপ্পিল মুসলমানদের বংশধর।   ময়মনসিংহে মাহিফরাস নামক আলাদা জেলে সম্প্রদায়ও আছে।    ব্যুৎপত্তি  মাহিফরাস শব্দটি এসেছে ফার্সি শব্দ মাহি (ماهی) থেকে যার অর্থ মাছ এবং ফুরোশ (فروش) অর্থ বিক্রয় । পুরান ঢাকাইয়াদের মধ্যে তারা  নামে পরিচিত।    ইতিহাস এবং রীতিনীতি  জাহাঙ্গীরনগরে মোগল শাসনের সূচনার পর থেকে, দলতি বাজারের মাহিফরাস সম্প্রদায় একচেটিয়াভাবে মৎস্য শিল্পের অধিকারী হয়েছে, এবং বর্তমান সময়েও তারা এই সেক্টরে কর্তৃত্ব বজায় রেখেছে। তাদের রীতিনীতি ঐতিহ্যগতভাবে একজন সর্দারের নেতৃত্বে ছিল, যিনি বিরোধ নিষ্পত্তিও করতেন। মোগল আমলে, মাহিফরাসরা চাষাবাদের মৌসুমের শুরুতে তাদের আজিমপুর ময়দানে ভোজসভার আয়োজন করতে পরিচিত ছিল।  তারা ২০ থেকে ২৫ মণ ভাত রান্না করে তাদের নিজস্ব সম্প্রদায়ের লোকজন ছাড়াও হাজার হাজার মানুষকে আপ্যায়ন করত। এই ভোজটি সারা দিন ধরে চলতে থাকত এবং এটি ছিল পরবর্তীতে পহেলা বৈশাখ উদযাপনের পূর্বসূরী।    আরও দেখুন    সরদারী প্রথা   তথ্যসূত্র    আরও পড়া      বিষয়শ্রেণী:বাংলাদেশের জাতিগোষ্ঠী
বট্টগ্রাম জেলা (, ) পাকিস্তানের খাইবার পাখতুনখোয়া প্রদেশের হাজারা বিভাগের একটি জেলা। জেলাটির প্রধান সদর দপ্তর হচ্ছে বট্টগ্রাম শহর, যেটি মনসেহরা থেকে প্রায় ৭৫ কিলোমিটার দূরত্বে অবস্থিত।   সংক্ষিপ্ত বিবরণ এবং ইতিহাস  বট্টগ্রাম জেলা ৩৪.৪১ দ্রাঘিমাংশ এবং ৭৩.১ অক্ষাংশে অবস্থিত। ভৌগোলিক অবস্থান অনুযায়ী জেলাটির উত্তরে কোহিস্তান জেলা, পূর্বে মনসেহরা জেলা, দক্ষিণে কালা ঢাকা (বর্তমানে তরঘার জেলা) উপজাতীয় এলাকা এবং পশ্চিমে সাংলা জেলার সীমানা ঘিরে রেখেছে।  এটির মোট জমির পরিমাণ হচ্ছে ১৩০১ বর্গ কিলোমিটার। ১৯৯৩ সালের জুলাই মাসে বট্টগ্রাম একটি তহসিল থেকে উন্নিত হয় এবং মনসেহরা জেলা থেকে পৃথক হওয়ার পর জেলা হিসেবে মর্যাদা পায়।   জনসংখ্যার উপাত্ত ২০১৭ সালের আদমশুমারীর হিসাব অনুযায়ী, বট্টগ্রাম জেলার জনসংখ্যা ছিল প্রায় ৪৭৩,৬১২ জন। বছর অনুযায়ী জেলাটির জনসংখ্যার সারনি নিম্নে টেবিলের মধ্যে দেখান হল:  আদমশুমারি বছরজনসংখ্যাগ্রামীণ এলাকাশহুরে এলাকা১৯৬১৯৪,৩৫৭৯৪,৩৫৭নাই১৯৭২১৭৪,০০৯১৭৪,০০৯নাই১৯৮১৩৩৯,১১৯৩৩৯,১১৯নাই১৯৯৮৩০৭,২৭৮৩০৭,২৭৮নাই২০১৭৪৭৬,৬১২প্রযোজ্য নহেপ্রযোজ্য নহে  তথ্যসূত্র  গ্রন্থপঞ্জি  বিষয়শ্রেণী:খাইবার পাখতুনখোয়ার জেলা বিষয়শ্রেণী:বট্টগ্রাম জেলা
অ্যালেনবি সি. চিল্টন, (১৬ সেপ্টেম্বর ১৯১৮ – ১৫ জুন ১৯৯৬), ছিলেন একজন ইংরেজ ফুটবল খেলোয়াড়।  সিহ্যাম কলারি দলের পক্ষে চিল্টন তার ফুটবল ক্যারিয়ার শুরু করেন। পরে তিনি ১৯৩৮ সালে লিভারপুল ক্লাবে যোগ দেন। ১৯৩৮ সালের নভেম্বর মাসেই তিনি আবার ম্যানচেস্টার ইউনাইটেড ক্লাবে যোগ দেন। ১৯৩৯ সালের সেপ্টেম্বর মাসে তিনি চার্লটন এথলেটিক দলের বিরুদ্ধে ইউনাইটেডের পক্ষে তার প্রথম ম্যাচ খেলেন। দ্বিতীয় বিশ্বযুদ্ধের সময় চিল্টনের ক্যারিয়ার থেমে যায়। অবশ্য এসময় তিনি এয়ারড্রিওনিয়ান্স, কার্ডিফ সিটি, হার্ট্‌লপুল ইউনাইটেড, মিডলসব্রো, নিউকাসল ইউনাইটেড ও চার্লটন এথলেটিক দলে অথিতি হিসেবে খেলেন। চার্লটনকে তিনি ১৯৪৪ সালের লিগ সাউথ কাপ ফাইনাল জেতান। তিনি ডারহাম হালকা পদাতিক বাহিনীতে যোগ দেন এবং ১৯৪৪ সালে ডি ডে ল্যান্ডিংস এ ভূমিকা রাখেন।  দ্বিতীয় বিশ্বযুদ্ধের পর স্যার ম্যাট বাজবির ইউনাইটেড দলে তিনি রক্ষণাত্নক মধ্যমাঠের খেলোয়াড় হিসেবে নিজেকে অধিষ্ঠিত করেন এবং ১৯৪৮ সালের এফএ কাপ জিততে সাহায্য করেন। এছাড়া তিনি ১৯৫২ সালের লিগ বিজয়ী দলের গুরুত্বপূর্ণ সদস্যও ছিলেন। ১৯৫৩–৫৪ মৌসুমে তাকে ক্লাবের অধিনায়কত্ব দেয়া হয়। ম্যানচেস্টার ইউনাইটেড দলের নয়টি মৌসুমের মধ্যে তিনি মাত্র ১৩টি খেলায় অংশ নিতে পারেননি। টানা ১৭৫ খেলায় অংশ নিয়ে ১৯৫৫ সালে তিনি প্রথম একাদশ থেকে বিশ্রাম নেয়ার আবেদন জানান। তার বদলী হিসেবে আসেন মার্ক জোনস যিনি ছিলেন বাজবি বেইবস এর একজন উঠতি তারকা। এর পর চিল্টন আর প্রথম একাদশে খেলতে পারেননি। ১৯৫৫ সালের মার্চ মাসে তিনি ম্যানচেস্টার ইউনাইটেড ক্লাব ছেড়ে দিয়ে খেলোয়াড়-ম্যানেজার হিসেবে গ্রিমসবি টাউন দলে যোগ দেন।  ১৯৫৯ সালের এপ্রিল পর্যন্ত চিল্টন গ্রিমসবি টাউনের ম্যানেজার হিসেবে দায়িত্ব পালন করেন। এর পর তিনি উইগান এথলেটিক ক্লাবে ম্যানেজার হন ১৯৬০–৬১ মৌসুমে। ১৯৬১–৬২ মৌসুমে স্কাউট হিসেবে চিল্টন হার্টলপুল ইউনাইটেডে যোগ দেন। পরে তিনি ১৯৬২-৬৩ মৌসুমে এ দলের ম্যানেজার হন। চিল্টন ইউনাইটেড দলের পক্ষে ৪৩২ ম্যাচে অংশ নেন এবং ৩টি গোল করেন। এছাড়া তিনি ইংল্যান্ড দলের হয়ে ২টি আন্তর্জাতিক ম্যাচ খেলেন।  ১৫ জুন ১৯৯৬ তারিখে ৭৭ বছর বয়সে তিনি মারা যান।   তথ্যসূত্র   বিষয়শ্রেণী:১৯১৮-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:ইংরেজ পুরুষ ফুটবলার বিষয়শ্রেণী:লিভারপুল ফুটবল ক্লাবের খেলোয়াড় বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:ইংরেজ ফুটবল ম্যানেজার বিষয়শ্রেণী:চার্ল্টন অ্যাথলেটিক ফুটবল ক্লাবের যুদ্ধকালীন অতিথি খেলোয়াড় বিষয়শ্রেণী:গ্রিমসবি টাউন ফুটবল ক্লাবের খেলোয়াড় বিষয়শ্রেণী:হার্টলিপুল ফুটবল ক্লাবের যুদ্ধকালীন অতিথি খেলোয়াড় বিষয়শ্রেণী:মিডলজব্রা ফুটবল ক্লাবের যুদ্ধকালীন অতিথি খেলোয়াড় বিষয়শ্রেণী:নিউক্যাসেল ইউনাইটেড ফুটবল ক্লাবের যুদ্ধকালীন অতিথি খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:১৯৫৪ ফিফা বিশ্বকাপের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
দ্য অডিশন  মার্টিন স্কোরসেজি পরিচালিত ২০১৫ সালের স্বল্পদৈর্ঘ্য চলচ্চিত্র। এতে অভিনয় করেছেন লিওনার্দো ডিক্যাপ্রিও ও রবার্ট ডি নিরো তাদের নিজেদের ভূমিকায় অভিনয় করেছেন, যারা মার্টিন স্কোরসেজির পরবর্তী চলচ্চিত্রের অডিশনের জন্য এশিয়া থেকে আগমন করেন।  চলচ্চিত্রটি স্টুডিও সিটি ম্যাকাও রিসোর্ট ও ক্যাসিনোর প্রমোশন হিসেবে তৈরি করা হয়েছিল। এটি স্কোরসেজির প্রথম চলচ্চিত্র যেখানে ডিক্যাপ্রিও ও ডি নিরো একসাথে অভিনয় করেছেন। ডি নিরো স্কোরসেজির আটটি চলচ্চিত্রে ও ডিক্যাপ্রিও পাঁচটি চলচ্চিত্রে এবং ডিক্যাপ্রিও ও ডি নিরো একটি চলচ্চিত্রে অভিনয় করলেও তাদের তিনজনের একত্রে এটিই প্রথম চলচ্চিত্র। ব্রাড পিটও তার নিজের ভূমিকায় একটি ক্যামিও চরিত্রে অভিনয় করেন।  কাহিনী সংক্ষেপ লিওনার্দো ডিক্যাপ্রিও ও রবার্ট ডি নিরো মার্টিন স্কোরসেজির সাথে সিটি অফ ড্রিম রিসোর্টে তার নতুন চলচ্চিত্রের অডিশনের জন্য দেখা করে। তাদের দুজনের স্কোরসেজির সাথে পূর্ব অভিনয়ের অভিজ্ঞতা থাকলেও তাদের দুজনকে এইবার একই চরিত্রের জন্য প্রতিযোগিতা করতে হবে।  স্কোরসেজি তাদের সম্ভাব্য চরিত্রের ব্যাপারে আলোচনা করে। ডি নিরো ও ডিক্যাপ্রিও দুজনকেই তারা কেন এই চরিত্রের জন্য যোগ্য তা প্রমাণ করতে হবে। হোটেলে ডিনার করার সময় ব্যাড পিট অভিণিত একটি বিজ্ঞাপন দেখে তিনি মুগ্ধ হন।  পরে তারা তিনজন জাপান যান এবং ডি নিরো ও ডিক্যাপ্রিও তাদের চরিত্রের জন্য চূড়ান্ত অডিশন দেয়। স্কোরসেজি হঠাৎ ঘোষণা দেন তারা কেউই এই চরিত্রের জন্য উপযুক্ত নয় এবং তারা চলে যান। কিন্তু তারা দুজন থেকে কাউকে কেন নির্বাচন করা হল না তা জানার জন্য খোঁজ নিয়ে দেখে স্কোরসেজি পিটের সাথে সাক্ষাৎ করতে গেছে। পিট শর্ট নোটিশে জাপান আসে তার সাথে দেখা করতে। ডি নিরো ও ডিক্যাপ্রিও বুঝতে পারে এই চরিত্রের জন্য পিটকে নির্বাচন করা হয়েছে। তারা নিরাশ হয়ে চলে যায়।  কুশীলব লিওনার্দো ডিক্যাপ্রিও - নিজে ব্র্যাড পিট - নিজে রবার্ট ডি নিরো - নিজে মার্টিন স্কোরসেজি - নিজে  নির্মাণ মেলকো পিবিএল হোল্ডিংস-এর অর্থায়নে স্টুডিও সিটি ম্যাকাও রিসোর্ট ও ক্যাসিনোর উদ্বোধনী উপলক্ষ্যে চলচ্চিত্রটি নির্মিত হয়। চলচ্চিত্রটির বাজেট ছিল ৳৭০ মিলিয়ন এবং প্রত্যেক অভিনেতাকে দুইদিনের জন্য ৳১৩ মিলিয়ন করে দেওয়া হয়।  চলচ্চিত্রটির কাহিনী ও চিত্রনাট্য লিখেছেন টেরেন্স উইন্টার, যিনি এর আগে স্কোরসেজির দ্য উলফ অফ ওয়াল স্ট্রিট ও বোর্ডওয়াক এম্পায়ার-এর চিত্রনাট্য লিখেছেন। চলচ্চিত্রটি নিউ ইয়র্ক সিটিতে ধারণ করা হয় এবং এক সপ্তাহের কম সময়ে হয়ে যায়। ক্যাসিনোটি তখনও নির্মাণ না হওয়ায় পরে থ্রিডি ব্যবহার করে তা দেখানো হয়।  মুক্তি ২০১৫ সালের ২৭ অক্টোবর স্টুডিও সিটি ম্যাকাও রিসোর্ট ও ক্যাসিনোতে ছবিটির উদ্বোধন হয়। স্কোরসেজি, ডি নিরো, ডিক্যাপ্রিও ও প্রযোজক ব্রেট র‍্যাটনার প্রিমিয়ারে উপস্থিত ছিলেন।  তার আগে ২০১৫ সালের ৩ অক্টোবর দক্ষিণ কোরিয়ার ২০তম বুসান আন্তর্জাতিক চলচ্চিত্র উৎসব-এ প্রদর্শিত হয়। ছবিটি ৭ সেপ্টেম্বর, ২০১৫ ভেনিস চলচ্চিত্র উতসব-এ প্রদর্শনের কথা থাকলেও প্রযুক্তিগত ত্রুটির কারণে তা বাদ দেওয়া হয়।  তথ্যসূত্র  বহিঃসংযোগ    বিষয়শ্রেণী:২০১৫-এর চলচ্চিত্র বিষয়শ্রেণী:২০১০-এর দশকের স্বল্পদৈর্ঘ্য চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন স্বল্পদৈর্ঘ্য চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্টিন স্কোরসেজি পরিচালিত স্বল্পদৈর্ঘ্য চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:অভিনয়শিল্পী সম্পর্কে চলচ্চিত্র বিষয়শ্রেণী:জাপানের পটভূমিতে চলচ্চিত্র বিষয়শ্রেণী:নিউ ইয়র্ক শহরে ধারণকৃত চলচ্চিত্র
এটিএন ইসলামিক টিভি হচ্ছে একটি বাংলাদেশী ২৪ ঘণ্টাব্যাপী সম্প্রচারিত ইন্টারভিত্তিক ইসলামিক ধর্মীয় টেলিভিশন চ্যানেল। চ্যানেলটি এটিএন মিডিয়া কর্পোরেশন বাংলাদেশ কর্তৃক পরিচালিত হয়ে থাকে এবং সম্পূর্ণভাবে একক মালিকানাধীন। ২০১৩ সালের ২৬ জুলাই তারিখে চ্যানেলটি আনুষ্ঠানিকভাবে চালু করা হয়। এটি এটিএন বাংলা এবং এটিএন নিউজ এর সহোদর চ্যানেল হিসেবে পরিচালিত হয়।  ২০২১ অক্টোবরে এর আইপিটিভি অংশটি বন্ধ হয়েছে বলে জানান বিটিআরসি।   তথ্যসূত্র    বহিঃসংযোগ    Official Website   বিষয়শ্রেণী:ঢাকায় ইসলাম বিষয়শ্রেণী:ইসলামি টেলিভিশন নেটওয়ার্ক বিষয়শ্রেণী:২০১৩-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:বাংলাদেশের টেলিভিশন চ্যানেল বিষয়শ্রেণী:ঢাকার গণমাধ্যম বিষয়শ্রেণী:বাংলাদেশের ধর্মীয় টেলিভিশন চ্যানেল
নেলিদা বিলবাও (১৯১৮ - আগস্ট ১৯৯০) ছিলেন একজন আর্জেন্টাইন চলচ্চিত্র অভিনেত্রী।Richard p.280 তিনি ১৯৩৮ থেকে ১৯৬৩ সালের মধ্যে ২৬টি চলচ্চিত্রে অভিনয় করেন।   নির্বাচিত চলচ্চিত্র    মন্টেভিডিওতে বিবাহবিচ্ছেদ (১৯৩৯)  একজন চোর এসেছে (১৯৪০)  ট্যাঙ্গো স্টার (১৯৪০)  মেয়েদের জন্য সুইটহার্টস (১৯৪১)  একজন দরিদ্র যুবকের গল্প (১৯৪২)  অন্ধকার উপত্যকা (১৯৪৩)  প্রেমের সন্ধ্যা (১৯৪৩)  বিড়াল (১৯৪৭)  নিউজ ইন হেল (১৯৫৯)   তথ্যসূত্র    গ্রন্থপঞ্জি    বহিঃসংযোগ      বিষয়শ্রেণী:আর্জেন্টিনীয় চলচ্চিত্র অভিনেত্রী বিষয়শ্রেণী:১৯৯০-এ মৃত্যু বিষয়শ্রেণী:১৯১৮-এ জন্ম বিষয়শ্রেণী:বুয়েনোস আইরেসের অভিনেত্রী